**Navodila za izvajanje metodologije za oblikovanje cen socialnovarstvenih storitev**

Ta navodila predstavljajo tehnični pripomoček na podlagi 46. člena Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08 in 5/09, 6/12), v nadaljevanju: Pravilnik o metodologiji za oblikovanje cen socialno varstvenih storitev) in so namenjena izvajalcem institucionalnega varstva odraslih oseb, starejših od 65 let in izvajalcem institucionalnega varstva za odrasle osebe s posebnimi potrebami.

**CENE IZVAJALCEV INSTITUCIONALNEGA VARSTVA ZA ODRASLE OSEBE, STAREJŠE OD 65 LET**

1. **Izračun števila zaposlenih za izvajanje storitev**

**1/1 Izvajalci brez posebnih oddelkov za stanovalce z demenco**

* Osnovi za izračun potrebnega števila normativnega števila zaposlenih za standardne storitve oskrbe kategorij I, II in III sta:
  + skupna kapaciteta izvajalca (število postelj) na dan 31.12. preteklega leta ter
  + povprečna realizirana struktura (%) kategorij oskrbe I, II in III v preteklem letu*.*
* Izvajalec preračuna skupno število postelj za posamezno kategorijo oskrbe I, II in III na podlagi realizirane strukture (%) kategorij oskrbe.
* Izvajalec vnese podatke o skupni kapaciteti ter številu postelj za kategoriji oskrbe II in III v tabelo, v kateri bo na podlagi vnešenih podatkov opravljen izračun
* potrebnega števila zaposlenih brez vodenja za oskrbo I za celotno kapaciteto po normativu za oskrbo I ter
* podatek o dodatnih delavcih za storitve oskrbe II in III.

Na podlagi pravilnika, ki ureja standarde in normative socialno varstvenih storitev izvajalec v tabelo vnese podatke o številu dejansko zaposlenih delavcev za oskrbo I, II, in III; iz tabele naj bo razvidna razlika med dejanskim in normativnim številom zaposlenih na oskrbi.

Če je dejansko število vseh zaposlenih delavcev brez vodenja za oskrbo I manjše od normativnega, lahko izvajalec v skladu s 43. členom Pravilnika o metodologiji za oblikovanje cen socialno varstvenih storitev v predlogu cene upošteva stroške dela za največ do 25% razlike med dejanskim in normativnim številom delovnih mest za oskrbo I na podlagi izračuna za celotno kapaciteto po veljavnem kadrovskem normativu pod pogojem, da je v delovnem načrtu izvajalca za tekoče leto načrtovano zaposlovanje v enakem obsegu.

V oblikovanem predlogu cene oskrbe I se upošteva:

* dejansko število zaposlenih na storitvah oskrbe, če skupno število zaposlenih brez vodenja ne dosega normativnega izračuna za oskrbo I, povečanega za največ 25% razlike med normativnim in dejanskim številom zaposlenih po izračunu ali
* največ število zaposlenih po veljavnem normativu za oskrbo I, če je dejansko število zaposlenih brez vodenja enako ali večje od normativnega.

V primerih, ko določen del nalog oskrbe za zavod izvajajo zunanji izvajalci po pogodbi, se lahko za te naloge upošteva ustrezno število delavcev za posamezno delovno mesto v obsegu po normativu za oskrbo I, ki pa ne more biti višje od normativnega.

1. **Vodenje institucije – število delovnih mest**

**2/1 Javni zavodi**

# Direktor –upošteva se eno delovno mesto na skupno kapaciteto zavoda ne glede na to, ali izvajalec deluje na eni ali več lokacijah (ima dislocirane enote).

**Samostojna** delovna mesta

* **strokovnega vodje,**
* **pomočnika direktorja,**
* **vodje dislocirane enote**

se glede na organiziranost zavoda in način oblikovanja oziroma določanja cene (skupno ali ločeno po enotah) **upoštevajo na skupno kapaciteto ali na kapaciteto dislocirane enote** le v primerih, ko so kot samostojna določena s sistemizacijo izvajalca, na katero je soglasje izdalo ministrstvo, in so dejansko tudi zasedena.

**2/2 Zasebni izvajalci s koncesijo**

Pri izvajalcih - koncesionarjih se za vrednotenje nalog poslovnega in strokovnega vodenja upošteva 1 oseba/direktor, ne glede na dejansko organiziranost vodenja pri posameznem izvajalcu, delno oziroma v celoti glede na izračun/predlogizvajalca.

**2/3 Vodilna-vodstvena delovna mesta**

Števila ostalega vodilnega in vodstvenega kadra (npr. vodja kuhinje, vodja pralnice) se posebej ne upošteva, saj je zajeto v skupnem številu zaposlenih.

1. **Izračun stroškov dela – oskrba I**

**3/1 Bruto plače zaposlenih**

Delo zaposlenih se vrednoti na izhodiščih:

* Standard povprečne plače zaposlenih – največ v skladu z vsakoletnim Sklepom na podlagi 29. člena Pravilnika o določitvi standarda povprečne plače ter stroškov in odhodkov oskrbe institucionalnega varstva za osebe, starejše od 65 let ter za odrasle osebe s posebnimi potrebami v posebnih socialnovarstvenih zavodih in enotah domov za starejše, ki ga je možno upoštevati v cenah storitev (v nadaljevanju: Standard)

Izračun: A x B x C = D

|  |  |  |
| --- | --- | --- |
| Priznano število zaposlenih | Standard povprečne plače zaposlenih | Mesečna vrednost bruto plač zaposlenih |
| A | B | C=AxB |
|  |  |  |

**3/2 - Vrednotenje vodenja institucije / bruto plače zaposlenih**

##### Javni zavodi

Mesečni stroški plač se za delovna mesta vodenja pod pogoji in na način iz točke 2/1 kot strošek dela upoštevajo v naslednjem obsegu:

* plača direktorja – v vrednosti PR po uredbi, ki ureja plače direktorjev; dodatki na plačo, brez dodatka za delovno uspešnost so v dejanski vrednosti;
* v dejanski vrednosti plače in dodatkov za:
  + - strokovnega vodjo
    - pomočnika direktorja
    - vodjo/e dislocirane enote.

Podatke o plačah za delovna mesta vodenja, upoštevanih pri izračunu cene, navede izvajalec v tabeli z naslednjo vsebino:

|  |  |  |  |  |  |  |  |
| --- | --- | --- | --- | --- | --- | --- | --- |
| Delovno mesto | PR | Vrednost PR | Delovna doba v % | Delovna doba v EUR | \*Drugi dodatki v % | \*Drugi dodatki v EUR | BRUTO PLAČA |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\* brez dodatka za delovno uspešnost

###### Zasebni izvajalci s koncesijo

* Kot kalkulativni strošek plač za vodenje institucije se upošteva vrednost plače 1 osebe/direktorja, ne glede na dejansko organiziranost poslovnega in strokovnega vodenja pri posameznem izvajalcu,
* Kalkulativna plača direktorja se glede na izračun/predlog izvajalca upošteva kot strošek dela v celoti, oziroma delno v vrednosti ustreznega PR po opravljeni razporeditvi v PR direktorjev na način, kot velja za direktorje javnih zavodov.

###### Vodilna-vodstvena delovna mesta

Plač ostalega vodilnega in vodstvenega kadra (npr. vodja službe ZNO, vodja kuhinje, vodja pralnice) se posebej ne upošteva, ker je vodstveni dodatek že upoštevan v standardu povprečne plače za zaposlene, ki je določen s Standardom (29. člen Pravilnika).

**3/3 Prispevki delodajalca (v % na maso bruto plač)**

* Zdravstveno zavarovanje 6,56
* Pokojninsko zavarovanje 8,85
* Zaposlovanje 0,06
* Starševsko varstvo 0,1
* Poškodbe pri delu 0,53

## Skupaj prispevki 16,10

V izračunu cene se upošteva **delež prispevkov delodajalca v skupni višini 16,10%** na osnovo za vse zaposlene, vključno z delovnimi mesti za vodenje v skladu s točko 2/1.

**3/4 Drugi stroški dela**

Drugi stroški dela zajemajo stroške za:

* regres za letni dopust,
* prehrano med delom,
* prevoz na delo in iz dela,
* jubilejne nagrade, odpravnine in
* solidarnostne pomoči.

Drugi stroški delase upoštevajo v višini, kot izhaja iz predračuna oziroma finančnega načrta drugih stroškov dela izvajalca za oskrbo za tekoče leto, vendar največ v višini Standarda za tekoče leto.

**3/5 Premije kolektivnega dodatnega pokojninskega zavarovanja**

Ministrstvo je leta 2002 ob uveljavitvi Pravilnika o metodologiji za oblikovanje cen socialno varstvenih storitev iz podatkov ugotovilo, da znaša povprečna delovna doba v domovih za starejše 19 let.

V izračunu cene se upošteva premije kolektivnega dodatnega pokojninskega zavarovanja največ v višini Standarda za tekoče leto, vključno z vodenjem.

1. **Stroški materiala in storitev**

**4/1 Stroški materiala in storitev**

Stroški materiala in storitev so vsi stroški ter odhodki za nabavljeni material in za opravljene storitve, razčlenjeni po naslednjih vrstah:

Stroški materiala so stroški:

* osnovnega materiala, ki vključujejo stroške za živila, čistilni material, material za nego, pralna sredstva, material za vzdrževanje in podobno,
* pomožnega materiala, ki vključujejo stroške za izvajanje delovnih terapij, osebno nego, zaščitna sredstva za delo delavcev in uporabnikov socialno varstvenih storitev in podobno,
* energije in vode,
* nadomestnih delov za osnovna sredstva in materiala za vzdrževanje,
* nabave drobnega inventarja z dobo trajanja do 12 mesecev,
* časopisov, strokovne literature in knjig,
* pisarniškega materiala in
* drugi materialni stroški.

Stroški storitev so stroški:

* za storitve za opravljanje dejavnosti, ki vključujejo stroške za pisarniške storitve, čistilne storitve, storitve varovanja zgradb in prostorov, založniške in tiskarske storitve, računalniške storitve, računovodske, revizorske in svetovalne storitve, storitve varstva pri delu, dimnikarske storitve, odvoz smeti, druge komunalne storitve, telefon, faks, elektronska pošta, poštnine, takse, supervizijo in podobno,
* za službena potovanja in izobraževanje,
* za tekoče vzdrževanje,
* za zavarovalne premije,
* za najemnine in zakupnine,
* zdravstvenih storitev, ki vključujejo stroške zdravstvenih pregledov delavcev in prostorov in podobno,
* za prevozne storitve in
* drugi stroški storitev, ki vključujejo stroške pregledov za varstvo pri delu in ocene tveganja, storitve študentskega servisa, sejnine, sodne postopke, članarine, storitve plačilnega prometa in podobno.

**Stroški materiala in storitev** se upoštevajo v višini, kot izhaja iz predračuna oziroma finančnega načrta stroškov materiala in storitev za oskrbo, vendar največ v višini **Standarda** za tekoče leto. Stroški materiala in storitev se računajo na posteljo.

V kolikor izvajalec po 25. členu Pravilnika **utemeljuje višje stroške materiala in storitev z dokazili**, se lahko ti stroški upoštevajo v za največ 10 % višjem obsegu, kot je določen s Standardom.

**4/2 Najemnine in zakupnine**

Upošteva se višina povprečne mesečne najemnine in zakupnine, kot izhaja iz najemne pogodbe, vendar največ v višini kot bi znašali stroški amortizacije, investicijskega vzdrževanja in stroški financiranja za predmet najema.

Izvajalec storitve v predlogu za soglasje k ceni priloži:

* najemno pogodbo, iz katere je razvidna mesečna najemnina za prostore in/ali opremo, namenjeno za izvajanje dejavnosti institucionalnega varstva ter ostala dokazila v skladu z določili 9. člena Pravilnika.
* ostala dokazila v skladu z določili 9. člena Pravilnika: poročilo revizijske družbe o obsegu opredmetenih osnovnih sredstev, uporabljenih za opravljanje socialno varstvene storitve in sicer ločeno za standardno in nadstandardno storitev.

**5. Stroški amortizacije**

Stroške amortizacije v tekočem letu izvajalec določi s finančnim načrtom na podlagi predračuna, pripravljenega v skladu s pravilnikom, ki določa način in stopnje odpisa neopredmetenih dolgoročnih sredstev in opredmetenih osnovnih sredstev.

V izračunu predloga cene izvajalec upošteva največ povprečni mesečni strošek predračuna amortizacije v delu, ki se nanaša na oskrbo, razen za amortizacijo zgradb, pri kateri upošteva določbo 43. člena Pravilnika o postopnem uveljavljanju razkoraka med 1,8% in 3% letno stopnjo odpisa, in sicer:

* 1. 2. 2009 v višini 0,4 odstotne točke,
* 1. 2. 2010 v višini 0,4 odstotne točke,
* 1. 2. 2011 v višini 0,4 odstotne točke.

Razliko med amortizacijo, obračunano po veljavnih stopnjah, in amortizacijo, vkalkulirano v breme stroškov oskrbe, izvajalec knjiži v breme obveznosti do virov sredstev v upravljanju.


**6. Stroški investicijskega vzdrževanja**

V predlogu cene se upošteva povprečni mesečni znesek na podlagi predračuna oziroma finančnega načrta stroškov investicijskega vzdrževanja za oskrbo za tekoče leto, vendar največ v višini 30 % mesečnih stroškov amortizacije za zgradbe in njene dele.

**7. Stroški financiranja**

V predlogu cene se upoštevajo povprečni mesečni stroški izvajalca, ki znašajo v višini zmnožka do največ 60 % knjigovodske vrednosti opredmetenih osnovnih sredstev in priznane letne obrestne mere.

Priznana letna obrestna mera se izračuna na naslednji način:



kjer je:

* **r(p)** priznana letna obrestna mera
* **i** pričakovana letna stopnja inflacije, opredeljena v makrofiskalnem scenariju, ki ga sprejme Vlada RS (opredeljena za december tekočega leta na december preteklega leta)
* **r(r)** povprečna letna realna obrestna mera za dolgoročna posojila za osnovna sredstva gospodarstvu iz Biltena Banke Slovenije (zadnja znana)
* **i+r(r)** seštevek pričakovane letne stopnje inflacije in realne povprečne letne realne obrestne mere.

Ker Banka Slovenije po uvedbi Evra ne objavlja več povprečne letne realne obrestne mere za dolgoročna posojila za osnovna sredstva gospodarstvu, se namesto seštevka pričakovane letne stopnje inflacije in povprečne letne realne obrestne mere za dolgoročna posojila za osnovna sredstva gospodarstvu (i+r(r)), uporablja Obrestne mere monetarnih finančnih inštitucij-nova posojila nefinančnim družbam v domači valuti za posojila nad 1 mio EUR z variabilno oz. fiksno obrestno mero do 1 leta. Ta podatek se nahaja v Biltenu Banke Slovenije.

**8. Priprava predloga cen**

Pri vseh izračunih se povprečno mesečno število dni izračuna iz števila vseh dni v letu, ki se jih deli s številom mesecev (365 ali 366/12).

Cene storitev se določi na oskrbni dan ob upoštevanju povprečne 98 % zasedenosti kapacitet.

Predlog cene standardne storitve oskrba I se pripravi na podlagi povprečnih mesečnih stroškov storitve, ki se izvaja v dvoposteljni sobi s souporabo sanitarij, tudi če izvajalec ne razpolaga s standardno sobo. Pri izračunu izvajalec upošteva dejanske povprečne mesečne stroške, ki izhajajo iz predračuna posameznih kalkulativnih elementov stroškov oskrbe oziroma finančnega načrta izvajalca za tekoče leto, vendar pa posamezni stroški ne smejo presegati mesečne višine, določene s Standardom za tekoče leto.

Predlog cene standardne storitve oskrba I v enoposteljni sobi se izračuna tako, da se predlog cene standardne storitve oskrba I v dvoposteljni sobi poveča za 10 %.

Predlog cene standardne storitve oskrba IV v enoposteljni sobi se izračuna tako, da se predlog cene standardne storitve oskrba IV v dvoposteljni sobi poveča za 10 % predloga cene standardne storitve oskrba I v dvoposteljni sobi.

Cene standardne storitve oskrbe se izračunajo na obrazcih v prilogah Pravilnika, in sicer na:

* obrazcu 4.1/I/1 za oskrbo I
* obrazcu 4.1./IV/1 za oskrbo IV

Cene storitev oskrbe II in oskrbe III/a in III/b se izračunajo tako, da se ceni storitve oskrba I prišteje povprečna dnevna vrednost ustreznega dodatka za pomoč in postrežbo.

Kot cena storitve oskrbe II in III/a, b se določi seštevek obeh elementov.

**Primer**:

* cena storitve oskrba I znaša npr. 15,00 EUR na oskrbni dan,
* višina dodatka za pomoč in postrežbo za opravljanje večine osnovnih življenjskih potreb znaša mesečno npr. 142,68 EUR;
* povprečna dnevna vrednost dodatka: 142,68 EUR x 12 / 365 = 4,69 EUR.
* cena storitve oskrba II = cena storitve oskrbe I + višina dodatka za pomoč in postrežbo za opravljanje večine osnovnih življenjskih potreb = 19,69 EUR (15,00 EUR + 4,69 EUR)

Poleg osnovnega obrazca (4.1./I/1) je v pravilniku predpisan tudi dodatni Obrazec (4.1./I/2), s katerim se:

1. izračuna cena oskrbnega dne standardne storitve za oskrbo I in
2. izračunajo doplačila k ceni (oskrbnega dne standardne storitve oskrbe I) za nadstandardne storitve in znižanje cene za podstandardne storitve.

Za izračun cene oskrbnega dne standardne storitve za oskrbo IV sta v pravilniku predpisana obrazca 4.1./IV/1 in 4.1./IV/2.

Izvajalec mora predhodno ugotoviti, kolikšni so povečani stroški za nadstandard (vsebina in obseg teh stroškov), šele nato ugotavlja, kolikšen odstotek povečanja cene standardne storitve oskrbe I predstavlja posamezen element nadstandarda. Za uveljavitev stroškov nadstandarda priloži izvajalec utemeljitev stroškov skladno s 27. členom pravilnika.

**Kot cena storitev oskrbe posamezne kategorije in ravni (standarda, nad/podstandarda) se v vsakem primeru določi seštevek oziroma rezultat vseh elementov za izračun cene.**

Obvezne priloge k predlogu cene:

1. sklep organa upravljanja

2. izpolnjeni obrazci (priloge Pravilnika) za posamezno storitev,

3. podatki o številu mest skupaj ter za kategorije oskrbe II, III in v primerih posebnih oddelkov tudi za kategorijo oskrbe IV ter dejanskem številu vseh zaposlenih na dan 31.12. preteklega leta, ki opravljajo storitve in bremenijo stroške oskrbe, ne glede na obliko delovnega razmerja,

4. tabela o plačah iz točke 3.2. teh navodil,

5. izračun stroškov amortizacije in investicijskega vzdrževanja,

6. izračun stroškov financiranja s poročilom revizijske družbe oziroma pooblaščenega ocenjevalca,

7. opis nadstandardnih storitev in dokazila o povečanih stroških za njihovo izvajanje (27. člen),

8. utemeljitev povečanja stroškov v primeru tretje alineje 1. točke 25. člena pravilnika

9. predračun posameznih kalkulativnih elementov stroškov oskrbe oziroma finančnega načrta izvajalca za tekoče leto.

10. cenik

**9. Izvajalci s posebnimi oddelki za osebe z demenco – oblikovanje cene oskrbe kategorije IV**

Izvajalci, ki imajo organizirane posebne oddelke za osebe z demenco, oblikujejo ceno oskrbe pod pogoji tretjega odstavka 32. člena Pravilnika na način in v skladu s standardom ter navodili, ki veljajo za oblikovanje cene oskrbe I za odrasle s posebnimi potrebami.

Število zaposlenih se upošteva največ do normativa za kategorijo oskrbe I za odrasle s posebnimi potrebami pod pogojem, da je takšno tudi dejansko število zaposlenih v posebnih oddelkih.

Vsi stroški dela, materiala in storitev, najemnin in zakupnin, amortizacije, investicijskega vzdrževanja in financiranja, se pri izračunu predloga cene oskrbe IV upoštevajo na način, ki velja za izračun stroškov oskrbe I, in upoštevajo v sorazmernem deležu glede na kapaciteto posebnih oddelkov za osebe z demenco.

V teh primerih se pri izračunu stroškov za kategorije oskrbe I upoštevata za kategorijo IV znižani kapaciteta in število zaposlenih.

**10. Kvadratura sob (osnova za ugotavljanje odstopanja od standarda sobe - brez sanitarij)**

V zvezi z ugotavljanjem standarda velikosti sobe se uporablja pravilnik, ki določa minimalne tehnične zahteve za izvajalce socialno varstvenih storitev, in sicer:

|  |  |  |  |  |  |
| --- | --- | --- | --- | --- | --- |
| MINIMALNE TEHNIČNE ZAHTEVE | | | | | |
| STANDARD KVADRATURE SOB | | | | Podstandardna soba | Nadstandardna soba |
| VRSTA SOBE | SKUPAJ | SOBA | SANITARIJE | - 20% | + 20% |
| DOMOVI ZA STAREJŠE | | | | pod | nad |
| 1-POSTELJNA | 17,5 m2 | 14 m2 | 3,5 m2 | 11,2 m2 | 16,8 m2 |
| 2-POSTELJNA | 21,5 m2 | 18 m2 | 3,5 m2 | 14,4 m2 | 21,6 m2 |
| POSEBNI SOCIALNOVARSTVENI ZAVODI | | | | pod | nad |
| 1-POSTELJNA | 17,5 m2 | 14 m2 | 3,5 m2 | 11,2 m2 | 16,8 m2 |
| 2-POSTELJNA | 21,5 m2 | 18 m2 | 3,5 m2 | 14,4 m2 | 21,6 m2 |
| 3-POSTELJNA | 30 m2 | 26,5 m2 | 3,5 m2 | 21,2 m2 | 31,8 m2 |

Za pravilnost podatkov, na podlagi katerih so opravljeni izračuni cen, odgovarja direktor institucije. Soglasje ministrstva k cenam se nanaša izključno na pravilnost izračuna določenih cen in ne na pravilnost za izračune uporabljenih podatkov.

1. **CENE IZVAJALCEV INSTITUCIONALNEGA VARSTVA ZA ODRASLE OSEBE S POSEBNIMI POTREBAMI v posebnih socialnovarstvenih zavodih in enotah domov za starejše**
   1. **Izračun števila zaposlenih za izvajanje storitev**

**1/1 Izvajalci brez posebnih oddelkov za dementne oskrbovance**

* Osnovi za izračun potrebnega števila normativnega števila zaposlenih za standardne storitve oskrbe kategorij I, II, III, IV, V in VI sta:
* skupna kapaciteta izvajalca (število postelj) na dan 31. 12. preteklega leta ter
* povprečna realizirana struktura (%) kategorij oskrbe v preteklem letu po kategorijah uporabnikov od I – VI,
* izvajalec preračuna skupno število postelj za posamezno kategorijo oskrbe I, II, III, IV, V in VI na podlagi realizirane strukture (%) kategorij oskrbe,
* izvajalec vnese podatke o številu mest/postelj za kategorije oskrbe I, II, III, IV, V in VI v tabelo, v kateri bo na podlagi vnešenih podatkov opravljen izračun potrebnega števila zaposlenih brez vodenja za kategorije oskrbe I, II, III, IV, V in VI na podlagi pravilnika, ki ureja standarde in normative socialnovarstvenih storitev in
* izvajalec v tabelo vnese podatke o skupnem številu dejansko zaposlenih delavcev za oskrbo I, II, III, IV, V in VI brez vodenja; iz tabele naj bo razvidna razlika med dejanskim in normativnim številom zaposlenih na oskrbi.

Če je dejansko število vseh zaposlenih delavcev brez vodenja za oskrbo manjše od normativnega, lahko izvajalec v skladu s 43. členom Pravilnika o metodologiji za oblikovanje cen socialno varstvenih storitev v predlogu cene upošteva stroške dela za največ do 25% razlike med dejanskim in normativnim številom delovnih mest za oskrbo po veljavnem kadrovskem normativu pod pogojem, da je v delovnem načrtu izvajalca za tekoče leto načrtovano zaposlovanje v enakem obsegu.

V oblikovanem predlogu cene za posamezno kategorijo oskrbe I, II, III, IV, V in VI se upošteva:

* dejansko število zaposlenih na storitvah oskrbe, če skupno število zaposlenih brez vodenja ne dosega normativnega izračuna, povečanega za največ 25% razliko med normativnim in dejanskim številom zaposlenih po izračunu ali
* največ število zaposlenih po veljavnem normativu za posamezno kategorijo oskrbe, če je dejansko število zaposlenih brez vodenja enako ali večje od normativnega.

V primerih, ko določen del nalog oskrbe za zavod izvajajo zunanji izvajalci po pogodbi, se lahko za te naloge upošteva ustrezno število delavcev za posamezno delovno mesto v obsegu po normativu, ki pa ne more biti višje od normativnega.

**2. Vodenje institucije – število delovnih mest**

# Direktor – upošteva se eno delovno mesto na skupno kapaciteto zavoda ne glede na to, ali zavod deluje na eni ali več lokacijah (ima dislocirane enote).

**Samostojna** delovna mesta

* **strokovnega vodje,**
* **pomočnika direktorja,**
* **vodje dislocirane enote**

se glede na organiziranost zavoda in način oblikovanja oziroma določanja cene (skupno ali ločeno po enotah) **upoštevajo na skupno kapaciteto ali na kapaciteto dislocirane enote** le v primerih, ko so kot samostojna določena s sistemizacijo zavoda, na katero je soglasje izdalo ministrstvo, in so dejansko tudi zasedena.

**Vodilna - vodstvena delovna mesta**

Števila ostalega vodilnega in vodstvenega kadra (npr. vodja kuhinje, vodja pralnice) se posebej ne upošteva, saj je zajeto v skupnem številu zaposlenih.

**3. Izračun stroškov dela – oskrba I - VI**

**3/1 Bruto plače zaposlenih**

Delo zaposlenih se vrednoti na izhodiščih:

* standard povprečne plače zaposlenih: največ v skladu z vsakoletnim Sklepom na podlagi 29. člena Pravilnika o določitvi standarda povprečne plače ter stroškov in odhodkov oskrbe institucionalnega varstva za osebe, starejše od 65 let ter za odrasle osebe s posebnimi potrebami v posebnih socialnovarstvenih zavodih in enotah domov za starejše, ki ga je možno upoštevati v cenah storitev (v nadaljevanju: Standard)

Izračun: A x B = C

|  |  |  |
| --- | --- | --- |
| Priznano število zaposlenih za kategorijo oskrbe I, II, III,IV, V, VI | Standard povprečne plače zaposlenih | Mesečna vrednost bruto plač zaposlenih |
| A | B | C=AxB |
|  |  |  |

**3/2 Vrednotenje vodenja institucije / bruto plače zaposlenih**

Mesečni stroški plač se za delovna mesta vodenja pod pogoji in na način iz točke 2 kot strošek dela upoštevajo v naslednjem obsegu:

* plača direktorja – v vrednosti PR po uredbi, ki določa plače direktorjev; dodatki na plačo, brez dodatka za delovno uspešnost so v dejanski vrednosti;
* v dejanski vrednosti plače in dodatkov za:
  + - strokovnega vodjo,
    - pomočnika direktorja,
    - vodjo/e dislocirane enote.

Stroški plač se v predlogu/izračunu cene za posamezno kategorijo oskrbe I, II, III, IV, V in VI upoštevajo v sorazmernem deležu glede na število mest za posamezno kategorijo.

Podatke o plačah za delovna mesta vodenja, upoštevanih pri izračunu cene, navede izvajalec v tabeli z naslednjo vsebino:

|  |  |  |  |  |  |  |  |
| --- | --- | --- | --- | --- | --- | --- | --- |
| Delovno mesto | PR | Vrednost PR | Delovna doba v % | Delovna doba v EUR | \*Drugi dodatki v % | \*Drugi dodatki v EUR | BRUTO PLAČA |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\* brez dodatka za delovno uspešnost

###### Vodilna-vodstvena delovna mesta

Plač ostalega vodilnega in vodstvenega kadra (npr. vodja službe ZNO, vodja kuhinje, vodja pralnice) se posebej ne upošteva, ker je vodstveni dodatek že upoštevan v standardu povprečne plače za zaposlene, ki je določen s Standardom (29. člen Pravilnika).

**3/3 Prispevki delodajalca (v % na maso bruto plač)**

* Zdravstveno zavarovanje 6,56,
* Pokojninsko zavarovanje 8,85,
* Zaposlovanje 0,06,
* Starševsko varstvo 0,1,
* Poškodbe pri delu 0,53,

## Skupaj prispevki 16,10.

V izračunu cene se upošteva **delež prispevkov delodajalca v skupni višini 16,10%** **na osnovo za vse zaposlene**, vključno z delovnimi mesti za vodenje v skladu s točko 2.

**3/4 Drugi stroški dela**

Drugi stroški dela zajemajo stroške za:

* regres za letni dopust,
* prehrano med delom,
* prevoz na delo in iz dela,
* jubilejne nagrade, odpravnine in
* solidarnostne pomoči.

**Drugi stroški dela** se v izračunu cene oskrbe za posamezno kategorijo oskrbe I-VI upoštevajo **v enaki povprečni vrednosti** na mesto in višini, kot izhaja iz predračuna oziroma finančnega načrta zavoda za tekoče leto, vendar največ v višini S**tandarda za tekoče leto na zaposlenega** **za posamezno kategorijo oskrbe**, vključno s sorazmernim deležem števila delovnih mest vodenja v skladu s točko 2.

**3/5 Premije kolektivnega dodatnega pokojninskega zavarovanja**

Ministrstvo je leta 2002 ob uveljavitvi Pravilnika o metodologiji za oblikovanje cen socialno varstvenih storitev iz podatkov ugotovilo, da znaša povprečna delovna doba v domovih za starejše 19 let.

V izračunu cene za posamezno kategorijo oskrbe I-VI se upošteva premije kolektivnega dodatnega pokojninskega zavarovanja največ v višini Standarda za tekoče leto**,**  vključno z vodenjem.

**4. Stroški materiala in storitev**

**4/1 Stroški materiala in storitev**

Stroški materiala in storitev so vsi stroški in odhodki za nabavljeni material in za opravljene storitve in so razčlenjeni po naslednjih vrstah:

Stroški materiala so stroški:

* osnovnega materiala, ki vključujejo stroške za živila, čistilni material, material za nego, pralna sredstva, material za vzdrževanje in podobno,
* pomožnega materiala, ki vključujejo stroške za izvajanje delovnih terapij, osebno nego, zaščitna sredstva za delo delavcev in uporabnikov socialno varstvenih storitev in podobno,
* energije in vode,
* nadomestnih delov za osnovna sredstva in materiala za vzdrževanje,
* nabave drobnega inventarja z dobo trajanja do 12 mesecev,
* časopisov, strokovne literature in knjig,
* pisarniškega materiala in
* drugi materialni stroški.

Stroški storitev so stroški:

* za storitve za opravljanje dejavnosti, ki vključujejo stroške za pisarniške storitve, čistilne storitve, storitve varovanja zgradb in prostorov, založniške in tiskarske storitve, računalniške storitve, računovodske, revizorske in svetovalne storitve, storitve varstva pri delu, dimnikarske storitve, odvoz smeti, druge komunalne storitve, telefon, faks, elektronska pošta, poštnine, takse, supervizijo in podobno,
* za službena potovanja in izobraževanje,
* za tekoče vzdrževanje,
* za zavarovalne premije,
* za najemnine in zakupnine,
* zdravstvenih storitev, ki vključujejo stroške zdravstvenih pregledov delavcev in prostorov in podobno,
* za prevozne storitve in
* drugi stroški storitev, ki vključujejo stroške pregledov za varstvo pri delu in ocene tveganja, storitve študentskega servisa, sejnine, sodne postopke, članarine, storitve plačilnega prometa in podobno.

**Stroški materiala in storitev** se v izračunu cene za posamezno kategorijo oskrbe I-VI upoštevajo **v enaki povprečni vrednosti** na mesto in v višini, kot izhaja iz predračuna oziroma finančnega načrta izvajalca, vendar največ v višini Standarda za tekoče leto. Stroški materiala in storitev se računajo na posteljo.

V kolikor izvajalec po 25. členu pravilnika **utemeljuje višje stroške materiala in storitev z dokazili**, se lahko ti stroški upoštevajo v za največ 10% višjem obsegu, kot je določen s Standardom.

**4/2 Najemnine in zakupnine**

Upošteva se višina povprečne mesečne najemnine in zakupnine, kot izhaja iz najemne pogodbe, vendar največ v višini kot bi znašali stroški amortizacije, investicijskega vzdrževanja in stroški financiranja za predmet najema.

Izvajalec storitve v predlogu za soglasje k ceni priloži:

* najemno pogodbo, iz katere je razvidna mesečna najemnina za prostore in/ali opremo, namenjeno za izvajanje dejavnosti institucionalnega varstva ter ostala dokazila v skladu z določili 9. člena Pravilnika.
* ostala dokazila v skladu z določili 9. člena Pravilnika: poročilo revizijske družbe o obsegu opredmetenih osnovnih sredstev, uporabljenih za opravljanje socialno varstvene storitve in sicer ločeno za standardno in nadstandardno storitev.

**5. Stroški amortizacije**

Stroške amortizacije v tekočem letu izvajalec določi s finančnim načrtom na podlagi predračuna, pripravljenega v skladu s pravilnikom, ki določa način in stopnje odpisa neopredmetenih dolgoročnih sredstev in opredmetenih osnovnih sredstev.

V izračunu predloga cene izvajalec upošteva največ povprečni mesečni strošek predračuna amortizacije v delu, ki se nanaša na oskrbo, razen za amortizacijo zgradb, pri kateri upošteva določbo 43. člena Pravilnika o postopnem uveljavljanju razkoraka med 1,8 % in 3 % letno stopnjo odpisa, in sicer:

* 1. 2. 2009 v višini 0,4 odstotne točke,
* 1. 2. 2010 v višini 0,4 odstotne točke,
* 1. 2. 2011 v višini 0,4 odstotne točke.

Razliko med amortizacijo, obračunano po veljavnih stopnjah, in amortizacijo, vkalkulirano v breme stroškov oskrbe, izvajalec knjiži v breme obveznosti do virov sredstev v upravljanju.


**6. Stroški investicijskega vzdrževanja**

V predlogu cene se upošteva povprečni mesečni znesek na podlagi predračuna oziroma finančnega načrta amortizacije za oskrbo za tekoče leto, vendar največ v višini 30% mesečnih stroškov amortizacije za zgradbe in njene dele.

**7. Stroški financiranja**

V predlogu cene se upoštevajo povprečni mesečni stroški izvajalca, ki znašajo v višini zmnožka do največ 60% knjigovodske vrednosti opredmetenih osnovnih sredstev in priznane letne obrestne mere.

Priznana letna obrestna mera se izračuna na naslednji način:



kjer je:

* **r(p)** priznana letna obrestna mera,
* **i** pričakovana letna stopnja inflacije, opredeljena v makrofiskalnem scenariju, ki ga sprejme Vlada RS (opredeljena za december tekočega leta na december preteklega leta),
* **r(r)** povprečna letna realna obrestna mera za dolgoročna posojila za osnovna sredstva gospodarstvu iz Biltena Banke Slovenije (zadnja znana),
* **i+r(r)** seštevek pričakovane letne stopnje inflacije in realne povprečne letne realne obrestne mere.

Ker Banka Slovenije po uvedbi evra ne objavlja več povprečne letne realne obrestne mere za dolgoročna posojila za osnovna sredstva gospodarstvu, se namesto seštevka pričakovane letne stopnje inflacije in povprečne letne realne obrestne mere za dolgoročna posojila za osnovna sredstva gospodarstvu (i+r(r)), uporablja Obrestne mere monetarnih finančnih inštitucij-nova posojila nefinančnim družbam v domači valuti za posojila nad 1 mio EUR z variabilno oz. fiksno obrestno mero do 1 leta. Ta podatek se nahaja v Biltenu Banke Slovenije.

**8. Priprava predloga cen**

Pri vseh izračunih se povprečno mesečno število dni izračuna iz števila vseh dni v letu, ki se jih deli s številom mesecev (365 ali 366/12).

Cene storitev se določi na oskrbni dan ob upoštevanju povprečne 98 % zasedenosti kapacitet.

Predlog cene standardne storitve za posamezno kategorijo oskrbe I-VI se pripravi na podlagi povprečnih mesečnih stroškov storitve, ki se izvaja v dvoposteljni sobi s souporabo sanitarij, tudi če izvajalec ne razpolaga s standardno sobo. Pri izračunu izvajalec upošteva dejanske povprečne mesečne stroške, ki izhajajo iz predračuna posameznih kalkulativnih elementov stroškov oskrbe oziroma finančnega načrta izvajalca za tekoče leto, vendar posamezni stroški ne smejo presegati mesečne višine, določene s Standardom za tekoče leto.

Predlog cene standardne storitve oskrbe v enoposteljni sobi se izračuna tako, da se predlog cene standardne storitve oskrbe v dvoposteljni sobi poveča za 10 %.

Cene standardne storitve oskrbe se izračunajo na obrazcih v prilogah Pravilnika, in sicer na:

* obrazcu 4.2/I/1 za oskrbo I,
* obrazcu 4.2/II/1 za oskrbo II,
* obrazcu 4.2/III/1 za oskrbo III,
* obrazcu 4.2/IV/1 za oskrbo IV,
* obrazcu 4.2/V/1 za oskrbo V in
* obrazcu 4.2/VI/1za oskrbo VI.

Poleg osnovnih obrazcev so v pravilniku predpisani tudi dodatni obrazci, in sicer:

* 4.2/I/2,
* 4.2/II/2,
* 4.2/III/2,
* 4.2/IV/2,
* 4.2/V/2 in
* 4.2/VI/2,

s katerimi se:

* + 1. izračuna cena oskrbnega dne standardne storitve za posamezno kategorijo oskrbe in
    2. izračunajo doplačila k ceni (oskrbnega dne standardne storitve) za nadstandardne storitve in znižanje cene za podstandardne storitve.

Izvajalec mora predhodno ugotoviti, kolikšni so povečani stroški za nadstandard (vsebina in obseg teh stroškov), šele nato ugotavlja, kolikšen odstotek povečanja cene standardne storitve oskrbe predstavlja posamezen element nadstandarda. Za uveljavitev stroškov nadstandarda priloži izvajalec utemeljitev stroškov skladno s 27. členom pravilnika.

**Kot cena storitev oskrbe posamezne kategorije in ravni (standarda, nad/podstandarda) se v vsakem primeru določi seštevek, oz. rezultat vseh elementov za izračun cene.**

**Obvezne priloge k predlogu cene:**

1. sklep organa upravljanja,
2. izpolnjeni obrazci (priloge Pravilnika) za posamezno storitev,
3. podatki o številu mest za kategorije oskrbe I, II, III, IV, V in VI ter dejanskem številu vseh zaposlenih na dan 31.12. predhodnega leta, ki opravljajo storitve in bremenijo stroške oskrbe, ne glede na obliko delovnega razmerja,
4. tabela o plačah iz točke 3.2. teh navodil,
5. izračun stroškov amortizacije in investicijskega vzdrževanja,
6. izračun stroškov financiranja s poročilom revizijske družbe oziroma pooblaščenega ocenjevalca,
7. opis nadstandardnih storitev in dokazila o povečanih stroških za njihovo izvajanje (27. člen),
8. utemeljitev povečanja stroškov v primeru tretje alineje 1. točke 25. člena pravilnika,
9. predračun posameznih kalkulativnih elementov stroškov oskrbe oziroma finančnega načrta izvajalca za tekoče leto,
10. cenik.

**9. Kvadratura sob (osnova za ugotavljanje odstopanja od standarda sobe - brez sanitarij)**

V zvezi z ugotavljanjem standarda velikosti sobe se uporablja pravilnik, ki ureja minimalne tehnične zahteve za izvajalce socialno varstvenih storitev, in sicer:

|  |  |  |  |  |  |
| --- | --- | --- | --- | --- | --- |
| MINIMALNE TEHNIČNE ZAHTEVE | | | | | |
| STANDARD KVADRATURE SOB | | | | Podstandardna soba | Nadstandardna soba |
| VRSTA SOBE | SKUPAJ | SOBA | SANITARIJE | - 20% | + 20% |
| DOMOVI ZA STAREJŠE | | | | pod | nad |
| 1-POSTELJNA | 17,5 m2 | 14 m2 | 3,5 m2 | 11,2 m2 | 16,8 m2 |
| 2-POSTELJNA | 21,5 m2 | 18 m2 | 3,5 m2 | 14,4 m2 | 21,6 m2 |
| POSEBNI SOCIALNOVARSTVENI ZAVODI | | | | pod | nad |
| 1-POSTELJNA | 17,5 m2 | 14 m2 | 3,5 m2 | 11,2 m2 | 16,8 m2 |
| 2-POSTELJNA | 21,5 m2 | 18 m2 | 3,5 m2 | 14,4 m2 | 21,6 m2 |
| 3-POSTELJNA | 30 m2 | 26,5 m2 | 3,5 m2 | 21,2 m2 | 31,8 m2 |

Za pravilnost podatkov, na podlagi katerih so opravljeni izračuni cen, odgovarja direktor institucije. Soglasje ministrstva k cenam se nanaša izključno na pravilnost izračuna določenih cen in ne na pravilnost za izračune uporabljenih podatkov.